Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: 118. § A számvitelről szóló 2000. évi C. törvény (a továbbiakban: Szt.) 3. §-a (8) bekezdésének 1—3. és 6. pontja
Paragraph Index: 694

130. § Az Szt. 151. §-ának (1) bekezdése helyébe a következő rendelkezés lép: „(1) A vállalkozó a 150. § (2) bekezdése szerinti könyvviteli szolgáltatás körébe tartozó feladatok irányításával, vezetésével, az éves beszámoló, az egyszerűsített éves beszámoló elkészítésével olyan természetes személyt köteles megbízni, illetve ezen feladatok végzésére alkalmazni, aki okleveles könyvvizsgálói képesítéssel, illetve mérlegképes könyvelői képesítéssel rendelkezik, vagy olyan számviteli szolgáltatást nyújtó társaságot, amelynek a feladat végzésével megbízott tagja, alkalmazottja rendelkezik az előbbi képesítéssel.”

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes